Den Vest-Sjællandske Avis, 1835-10-27
Moskau har sine Skiønheder og Behageligheder; dens Klima er mildere, dens Beliggenhed skiønnere dens Udsigter meere maleriske, dens Promenade mere udstrakte og dens Folkemængde talrigere end Petersborg; derimod besidder denne Stad eiendommelige Fortrin. Naar Moskau er mere original saa er Petersborg mere comme il fant. Begge Residentser kunne sammenlignes med Personer, hvoraf den ene trodser paa sin eiendommelige pikante Vittighed, tillader sig alt, selv ethvert Slags Udsvævelse; men den anden holder sig stedse inden for Anstændighedens og den fine Tones Grændser. Hvilken af disse skulde man give Fortrin J St. Petersborg er Sommeren kort og Veire yderst foranderligt; men hvad kan vel veie op mod de Fortryllelser som en Sommernat skiænker i Juni især naar man opholder sig paa den lille Neva imellem Kamenoi Ostrow og Greve Stroganoffs Gods hvor Naturen i jomfruelig Skiønhed og ligesom vugget i en blid og let Søvn, synes at forvente sin Elskede. Neskutschneys terrasformige Have er vistnok pragtfuld, men de af Floden dannede Øer ved St. Petersborg ere endnu langt skiønnere. Ophold dig kun, siger Bethancourt, paa Broen, som gaae fra Apothekerøen til Kammenoi Ostrow, og derpaa vend dig om, og stig om det er mueligt, at du nogensinde kan finde et meere fortryllende Malerie, et Malerie, hvor saamange Naturskiønheder ere forbundne med en saa riig Kunst og en saa forførende Luxus. Betragter man disse to Stæders indvortes Beskaffenhed, saa er det umueligt andet end at indrømme Petersborg Fortrinnet. Dens brede, lige Gader tilbyde maaskee ikke den Reisende en saa stor Mangfoldighed, saamange pittoreske Udsigter, som Moskau, men derfor forskaffe de ogsaa en langt større og behageligere Beqvemmelighed. I Gaderne i Moskau har Fodgiængerne at kiæmpe med alleslags Ubeqvemmeligheder; Fortougene ere belagte med Muurstene og ere ujevne, blive ikke ordentligt vedligeholdte og afbrydes ved enhver Port. Derimod i Petersborg kan man paa den beqvemmeste Maade og uden at trættes, vandre hele Staden igjennem i alle Retninger paa Fortougene, som ere af Granit, som løbe i eet, og altid holdes rene. Da Gaderne ere saa lige og saa regelmæssige, saa kan man allevegne ganske nøie beregne Solens Stillinger. Man veed altid i Forveien i Petersborg, at man til den Tid og i hiin Gade kan gaae i Skyggen; dette er umueligt i Moskau, fordi Gaderne overalt krumme sig og slynges i hinanden. Petersborg har desuden det Fortrin, at den er en Søehavn. Man kan ikke tænke sig et meere malerisk Syn end Pladsen foran Børsen, som er beskygget af alle Nationers Mastetræer og Flag. Er man ikke fornøiet dermed og vil man see det store Hav selv, saa begiver man sig til Katharinenhof. Her har man en umaadelig Vandmasse for Øinene, som herfra udbreder sig over Jordens hele Kreds; man seer der den kolossalle Tredækker og Dampskibet ved Siden af hinanden. J det Jndre af Staden seer man Vinterpaladset med den Granitsøile, som nyelig er bleven oprettet til Alexanders Minde, næsten lige over for den cirkelrunde Fagade af Krigs-, Finantse og det indenlandske Ministeriums Hoteller. Bygningen er majestætisk, grandis og fuld af Harmonie i alle sine Deele. Een af mine Venner fagde engang til mig, at et smukt architektonisk Monument frembringer samme Virkning paa ham som det var en smuk Symphonie, hvis Akkorder vare blevne forstenede ved en pludselig Frost, ogsaa Schlegel, har kaldet Architekturen en tilfrossen Musik. Paa den høire Side af Paladset see vi Admiralitetet omgivet af en herlig Boulevard, hvis forgyldte Kolonnade kan betragtes som en Udgangspunkt fra St. Petersborgs tre Hovedgader, hvilken udbrede sig foran det i en Form af en Vifte. Endelig kommer man til de af Granit dannede gigantiske Søiler af Jsakskirken, til Garde-Kavalleriets Ridebane, som er opført i Stilen af Parthenon i Athen, og til den nye Bygning, som er bestemt forden almindelige Synode og Senatet med sin Portal i Midten, hvorigiennem man seer den Gade, som ligger bag ved, og det Flag, som vaer mod Enden af det nye Admiralitet. Endelig kommer man til Bredderne af Nevafloden, som formedelst sin Brede og sine rolige og klare Vande, seer ud som en Søe. Paa den venstre Bred staaer en lang Række af pragtfulde Paladser; paa den høire Side seer man Kaien af Øen Wassily, hvor Husene staae i regelmæssige Mellemrum fra hinanden, ligesom Theaterkoulisser.